۱۴۴۶-۳-۲۹ تاریخ نشر شوی خبرونه غور غور ولایت کې ۱۸۱ زده کونکو ته ښوونیز خدمات د افغانی سرې میاشتې اړوند د غور ولایت ښوونیز مرکز د تېرو ۳ میاشتو په ترڅ کې ۱۸۱ زده کوونکو ته د اسلامی ښوونې، سیرت النبی، لیک لوست، ریاضی، انګلیسی او کمپیوټر برخو کې د زده کړو زمینه برابره کړې. یاده موده کې ۳۱ تنه زده کونکی د زده کړو له بشپړولو وروسته فارغ او پاتې ۱۵۰ تنه لا هم په زده کړو بوخت دی. ـــــــــــــــــــــــــــــــــــــــــــــــــــــــــــــــــــــــــ ‏در ولایت غور برای ۱۸۱ دانش آموز خدمات آموزشی ارائه شده. مرکز آموزشی ولایت غور مربوط هلال احمر افغانی در طول ۳ ماه گذشته برای ۱۸۱ دانش آموز در بخش های مختلف مانند: تعلیمات اسلامی، سیرت النبی، سوادآموزی، ریاضی، انگلیسی و کمپیوتر ﺯمینه آموﺯش فراهم نموده است که در این مدت ۳۱ تن دانش آموز پس از اتمام تعلیم خویش فارغ شدند و ۱۵۰ تن دانشجوی باقیمانده تاهنوز در حال آموزش هستند. بامیان بامیان ولایت کې ۵۱۵۴ تنه ناروغانو ته روغتیایی خدمات ترسره شوی د افغانی سرې میاشتې روغتیایی کارکوونکو د تېرو ۳۰ ورځو په لړ کې د بامیان ولایت په بېلابېلو سیمو کې د یادو ناروغانو له جملې د ۲۳۸۸ تنو معاینات او درملنه، ۲۳۸ تنو ته پانسمان او ۲۵۹ ته مختلف واکسینونه تطبیق کړی، همدا ډول ۲۳۳ مېرمنو ته له ولادت وړاندې او وروسته لازمې روغتیایی مشورې، ۱۲۷ خوار ځواکو ماشومانو ته اړین خوراکی توکی، ۱۱۷ مېرمنو ته د کورنۍ د تنظیم او ۱۷۹۲ تنو ته یې د روغتیا ساتنې په برخه کې عامه پوهاوی هم ورکړی دی. تخار تخار ولایت کې د ولایتی مجامع له غړو سره ناسته ترسره شوه نن چهارشنبه د ربیع الأول د میاشتې پر ۲۹مه، تخار ولایت کې د افغانی سرې میاشتې اړوند د ولایتی څانګې په ریاست کې ددې خیریه ملی ټولنې د اطلاعاتو او خپرونو د رئیس ښاغلی مولوی مدثر همراز، د مالی سرچینو د پراختیا د رئیس ښاغلی نور الحق یوسفی او د ولایتی مجامع د آمر مولوی ضیاء الرحمن صاحبزاده په شتون کې د ولایتی مجامع له غړو او د نمایندګۍ له کارکوونکو سره غونډه ترسره شوه. غونډه کې د ولایتی مجامع غړو د خپلو ترسره کړو فعالیتونو راپورونه شریک کړل چې ورپسې د ناستې ګډونوالو ته د مرکزی پلاوی له لوری د ولایتی مجامع د چارو پر ارزښت، د ځانګړې اونۍ په ښه ډول ترسره کېدو او دې اونۍ کې د پلورل کېدونکو ټکټونو په تړاو عامه پوهاوی او بشپړ معلومات ورکړل شول. د یادونې وړ ده چې په ورته مهال د هېواد په درې نورو ولایتونو (بامیان، هلمند او خوست) کې هم د ولایتی مجامع د غړو سره درې میاشتنۍ ناستې ترسره شوې. مرکزی ریاست ‏د افغانی سرې میاشتې د غصب شویو ځمکو د استرداد لپاره ځانګړې کمېټه وټاکل شوه. نن د ربیع الأول د میاشتې پر ۲۹ مه، له اجنډا سره سم د افغانی سرې میاشتې د رهبرۍ او مرکزی رئیسانو تر منځ په کارونو کې د همغږۍ او اداری چارو د لا ښه والی په موخه ګډه ناسته ترسره شوه. ناسته کې د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور ګډونوالو ته مسؤلیت ته په ژمنتیا او په چارو کې د رښتینولۍ په هکله هر اړخیزه وینا وکړه. دا راز ښاغلی دلاور د افغانی سرې میاشتې اړوند د غصب شویو ملکیتونو د راګرځولو په موخه د یوې ځانګړې کمېټې د ټاکلو سربېره له شته املاکو څخه د ترلاسه کېدونکو عوایدو د تنظیم، ددې خیریه ملی ټولنې کارکوونکو ته په دنده کې د اړتیا وړ توکو او لوازمو برابرولو او هېوادوالو ته د ترسره کېدونکو بشرپالو خدماتو پر پراختیا ټینګار وکړ. د ناستې په پای کې د افغانی سرې میاشتې سرپرست عمومی رئیس د پورته ذکر شویو موضوعاتو په تړاو د اړوندو مسئولینو نظرونه واورېدل او د ستونزو د حل ترڅنګ یې د ریاستونو مسئولینو ته لازمې سپارښتنې وکړې.